**Banul**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva la începuturi şi puţin schimbat la faţă,

s-a afirmat la trocuri sclipind cu tâlc, spontan.

Plimbat prin multe case, el , Regele de piaţă,

abil, uşor impuse puterea lui de Clan...

In rolul de podoabă, metal strălucitor

creease-n cercuri strâmte invidie, furori;

Preluat în schimb de mase, ca şi de unii hoţi

fu instrument de plată, recunoscut de toţi...

E greu să-i simţi valoarea, căci totu-i manevrat

simbolizând Puterea ce şi l-a însumat.

La Bursă sau Ruletă el joacă în neştire

în sus şi-n jos, cât poate şi fără de simţire...

L-au luat in râs, bârfindu-l, că nu are miros;

Şi totusi poluarea i-o simţi chiar de departe...

Cu caracterul lui, urât, dar şi frumos,

în lux şi sărăcie el Terra şi-o împarte...